APSTIPRINU

Sabiedrības ar ierobežotu atbildību “Labiekārtošana-D”

Valdes locekle Jūlija Mamaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daugavpilī, 2023.gada 18.janvārī

**Nekustamā īpašuma**

**Smilšu ielā 96 A, Daugavpilī****, 1667/3415** **domājamās daļas,**

**IZSOLES NOTEIKUMI**

1. **Vispārīgie noteikumi**
	1. Nekustamā īpašuma – kadastra numurs [05000051701](https://www.kadastrs.lv/parcels/1800035249?options%5Bdeep_expand%5D=false&options%5Binline%5D=true&options%5Bnew_tab%5D=false&options%5Borigin%5D=property), kas sastāv no zemes gabala 1300 m2 platībā, kadastra apzīmējums 05000051701, un uz tā esošas būves 341.5 m² platībā, kadastra apzīmējumu 05000051701001, Smilšu ielā 96A, Daugavpilī, 1667/3415 domājamas daļas, reģistrēts Latgales rajona tiesa Daugavpils pilsētas zemesgrāmatas nodalījumā Nr. 100000010011 (turpmāk – Nekustamais īpašums) izsoles noteikumi (turpmāk – Noteikumi) nosaka kārtību, kādā organizējama Nekustamā īpašuma izsole atbilstoši Publiskas personas mantas atsavināšanas likumam, ievērojot Daugavpils valstspilsētas pašvaldības nekustamā īpašuma atsavināšanas pamatnoteikumus.
	2. Izsoli organizē sabiedrības ar ierobežotu atbildību “Labiekārtošana-D” (turpmāk - sabiedrība) atsavināma nekustamā īpašuma izsoles komisija (turpmāk – Komisija) saskaņā ar sabiedrības valdes locekles 2024.gada 12.janvāra rīkojumu Nr.05 “Par nekustamo īpašumu Smilšu ielā 96 A, Daugavpilī, 1667/3415 domājamās daļas, atsavināšanu”.
	3. Izsole ir **elektroniska ar augšupejošu soli.**
	4. Izsoles kārta: **1. (pirmā)**
	5. Izsole sākas elektronisko izsoļu vietnē <https://izsoles.ta.gov.lv> **24.01.2024. plkst.13:00 un noslēdzas 24.02.2024. plkst. 13:00**.
	6. Pieteikšanās izsolei **līdz 13.02.2024. plkst. 23:59.**
	7. Nosolītās summas apmaksas termiņš:  **14 (četrpadsmit) dienu laikā** **no izsoles norises dienas** (atsevišķos gadījumos, uz motivēta iesnieguma pamata, samaksu var atlikt uz termiņu, kas nepārsniedz 1 (vienu) mēnesi no izsoles norises dienas)).
	8. Nekustamā īpašuma izsoles nosacītā cena (sākumcena) – **EUR 55 100,00**  (piecdesmit pieci tūkstoši viens simts *euro*)
	9. Nodrošinājuma nauda – 10 % no Nekustamā īpašuma nosacītās cenas, t.i., **EUR** **5 510,00** (pieci tūkstoši pieci simti desmit *euro*) – kas jāieskaita sabiedrības kontā: Luminor Bank AS, Nr. LV46RIKO0002011005314, RIKOLV2X ar atzīmi maksājuma mērķī "Nekustamā īpašuma Smilšu ielā 96 A, Daugavpilī, izsoles nodrošinājums". Nodrošinājuma nauda uzskatāma par ieskaitītu, ja attiecīgā naudas summa ir saņemta iepriekš norādītajā bankas kontā.
	10. Izsoles solis – **EUR 100 (viens simts *euro*).**
	11. Sludinājumi par Nekustamā īpašuma izsoli publicējami oficiālajā izdevumā “Latvijas Vēstnesis”, Sabiedrības mājaslapā internetā un Tiesu administrācijas pārziņā esošajā elektronisko izsoļu vietnē e-izsoles.
	12. Lietu tiesības, kas apgrūtina Nekustamo īpašumu: nav.
	13. Pirmpirkuma tiesības: ir.
	14. Ja pirmpirkuma tiesīgā persona viena mēneša laikā no paziņojuma publicēšanas dienas oficiālajā izdevumā "Latvijas Vēstnesis" iesniegs pieteikumu par nekustamā īpašuma pirkšanu, Sabiedrība izsoli nerīkos un pārdos šai personai nekustāmo īpašumu par sākumcenu.
2. **Nekustamā īpašuma raksturojums**
	1. Sīkāka informācija par Nekustamo īpašumu skatāma SIA „VINDEKS” novērtējumā.
	2. Par izsoles objekta apskati zvanīt pa tālruni +371 26389454, par izsoles norisi zvanīt +371 26736637.
	3. Nekustamā īpašuma daļu 9,2 m2 platībā nomā fiziska persona uz 05.11.2021. Neapdzīvojamo telpu nomas līguma Nr.5-6/82 pamata (līguma darbības laiks: līdz 04.11.2026., darbības vieds: apģērbu remonts).
3. **Izsoles priekšnoteikumi**
	1. Par izsoles dalībnieku var kļūt jebkura fiziskā vai juridiskā persona, kura atbilstoši Latvijas Republikas spēkā esošajiem normatīvajiem aktiem ir tiesīga iegūt īpašumā Nekustamo īpašumu un, kura ir iemaksājusi šo noteikumu 1.8.punktā minēto nodrošinājumu un autorizēta dalībai izsolē.
	2. Izsoles dalībniekiem nedrīkst būt pasludināta maksātnespēja, tiem nav uzsākts likvidācijas process, to saimnieciskā darbība nav apturēta vai pārtraukta, vai nav uzsākta tiesvedība par darbības izbeigšanu, maksātnespēju vai bankrotu.
4. **Izsoles pretendentu reģistrēšana Izsoļu dalībnieku reģistrā**
	1. Pretendentu reģistrācija notiek **Error! Reference source not found.**.punktā norādītājā laikā un vietnē.
	2. Izsoles pretendenti – fiziska vai juridiska persona, kura vēlas savā vai citas fiziskas vai juridiskas personas vārdā pieteikties izsolei, elektronisko izsoļu vietnē <https://izsoles.ta.gov.lv> norāda visu reģistrācijas formā pieprasīto informāciju.
	3. Reģistrējoties Izsoļu dalībnieku reģistrā, persona iepazīstas ar elektronisko izsoļu vietnes lietošanas noteikumiem un apliecina noteikumu ievērošanu, kā arī par sevi sniegto datu pareizību.
	4. Ziņas par personu iekļauj Izsoļu dalībnieku reģistrā, saskaņā ar personas iesniegumu. Iesniegumu persona iesniedz patstāvīgi, izmantojot elektronisko izsoļu vietnē pieejamo elektronisko pakalpojumu *"Par e-izsoļu vietnes dalībnieka dalību konkrētā izsolē"* un identificējoties ar vienu no vienotajā valsts un pašvaldību portālā [www.latvija.lv](http://www.latvija.lv) piedāvātajiem identifikācijas līdzekļiem.
	5. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā izsoles nodrošinājuma summu sludinājumā noteiktajā apmērā, kā arī sedz maksu par dalību izsolē vietnes administratoram normatīvajos aktos noteiktajā apmērā saskaņā ar elektronisko izsoļu vietnē reģistrētam lietotājam sagatavotu rēķinu.
	6. Izsoles rīkotājs autorizē izsoles pretendentu, kurš izpildījis izsoles priekšnoteikumus, dalībai izsolē 7 (septiņu) dienu laikā, izmantojot elektronisko izsoļu vietnē pieejamo rīku.
	7. Autorizējot personu izsolei, katram solītājam elektronisko izsoļu vietnes sistēma automātiski izveido unikālu identifikatoru.
	8. Izsoles pretendents netiek reģistrēts, ja:
		1. ja nav izpildīti visi šo noteikumu 4.2.punktā minētie norādījumi;
		2. ja uz izsoles dienu ir ierosināta pretendenta maksātnespēja vai tā saimnieciskā darbība ir apturēta;
		3. saņemta informācija par pretendenta nenokārtotajiem parādiem, kas var būt par iemelsu tā maksātnespējas ierosināšanai.
	9. Izsoles rīkotāji nav tiesīgi sniegt informāciju pretendentiem par citiem izsoles pretendentiem.
5. **Izsoles norise**
	1. Izsole sākas 1.5.punktā norādītājā laikā un vietnē.
	2. Izsolei autorizētie dalībnieki drīkst izdarīt solījumus visā izsoles norises laikā.
	3. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par 5 (piecām) minūtēm.
	4. Ja pēdējās stundas laikā pirms izsoles noslēgšanas tiek konstatēti būtiski tehniski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas pulksten 13:00.
	5. Pēc izsoles noslēgšanas solījumus nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.

5.6. Izsoles organizētājs var pārtraukt izsoli, ja tās norises laikā saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu. Paziņojumu par izsoles pārtraukšanu publicē elektronisko izsoļu vietnē.

5.7. Pēc izsoles slēgšanas sistēma automātiski sagatavo izsoles aktu, kuru izsoles komisija apstiprina septiņu dienu laikā pēc izsoles.

5.8. Izsoles dalībniekiem, kuri piedalījušies izsolē, bet nav nosolījuši izsoles Objektu, 5 (piecu) darba dienu laikā tiek atmaksāts izsoles nodrošinājums, izņemot juridisku personu, kura nosolījusi visaugstāko cenu, bet kurai konstatēti šo noteikumu 3.1.punktā un 3.2.punktā minētie nosacījumi, kā rezultātā tā zaudē iesniegto nodrošinājumu.

5.9. Izsole tiek atzīta par nenotikušu un nodrošinājums tiek atmaksāts visiem izsoles dalībniekiem, ja neviens no viņiem nav pārsolījis izsoles sākumcenu.

1. **Izsoles rezultātu apstiprināšana un līguma noslēgšana**
	1. Izsoles komisija 7 (septiņu) darba dienu laikā izsniedz paziņojumu par pirkuma summu.
	2. Izsoles dalībniekam, kurš nosolījis augstāko cenu, līdz 1.7.punktā norādītajam datumam jāpārskaita norādītajā kontā pirkuma summu, kas atbilst starpībai starp augstāko nosolīto cenu un iemaksāto nodrošinājumu.
	3. Ja nekustamo īpašumu nosolījušais izsoles dalībnieks šo noteikum1.7.punktā noteiktajā termiņā nav norēķinājies šo noteikumu 6.2.punktā minētajā kārtībā, viņš zaudē tiesības uz nosolīto īpašumu. Izsoles nodrošinājums attiecīgajam dalībniekam netiek atmaksāts.
	4. Ja nosolītājs noteiktajā laikā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības 14 (četrpadsmit) dienu laikā no paziņojuma saņemšanas dienas paziņot izsoles rīkotājam par īpašuma pirkšanu par paša solīto augstāko cenu un 1 (viena) mēneša laikā no izsoles rīkotāja paziņojuma saņemšanas dienas samaksāt nosolīto naudas summu uz norādīto bankas kontu.
	5. Ja 6.4.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu.
	6. Lēmumu par turpmāko atsavināšanas procesu pieņem izsoles komisija.
	7. Pirkuma līgumu pircējs paraksta 30 (trīsdesmit) dienu laikā pēc izsoles rezultātu apstiprināšanas, ar nosacījumu, ka ir saņemta iepriekšējā kapitāla daļu turētāja pārstāvja piekrišana dalībnieku sapulcē.
	8. Pirkuma līgumu Sabiedrības vārdā paraksta valdes locekle (1.pielikums).
2. **Nenotikusi izsole**
	1. Izsole atzīstama par nenotikušu, ja:
		1. ja uz izsoli nav autorizēts neviens izsoles dalībnieks;
		2. ja izsole bijusi izziņota, pārkāpjot šos noteikumus vai Publiskas personas mantas atsavināšanas likuma nosacījumus;
		3. ja tiek noskaidrots, ka nepamatoti noraidīta kāda dalībnieka piedalīšanās izsolē vai nepareizi noraidīts kāds pārsolījums;
		4. ja neviens izsoles dalībnieks nav pārsolījis izsoles sākumcenu;
		5. ja vienīgais izsoles dalībnieks, kurš nosolījis izsolāmo īpašumu, nav parakstījis izsolāmā īpašuma pirkuma līgumu;
		6. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā;
		7. ja izsolāmo mantu nopirkusi persona, kurai nav bijušas tiesības piedalīties izsolē.
3. **Komisijas lēmuma pārsūdzēšana**
	1. Izsoles dalībniekiem ir tiesības iesniegt sūdzību Sabiedrības valdei par komisijas veiktajām darbībām 3 (trīs) darba dienu laikā no attiecīgā lēmuma pieņemšanas vai izsoles dienas.
	2. Ja Komisijas lēmumi tiek pārsūdzēti, attiecīgi pagarinās šajos Noteikumos noteiktie termiņi.
	3. Izsoles rezultātus Sabiedrības valde apstiprina, ne vēlāk kā 30 (trīsdesmit) dienu laikā pēc nosolīta maksājuma saņemšanās.
4. **Īpašie noteikumi**
	1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.
	2. Visus izdevumus par nosolītā īpašuma pārreģistrāciju sedz pircējs.
	3. Izsoles pretendenti, dalībnieki piekrīt, ka komisija veic personas datu apstrādi, pārbaudot sniegto ziņu patiesumu.
5. **Iegūto personas datu apstrāde**
	1. Iegūtie personas dati tiek apstrādāti ievērojot Fizisko personu datu apstrādes likuma 25. panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) [2016/679](http://eur-lex.europa.eu/eli/reg/2016/679/oj/?locale=LV) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu [95/46/EK](http://eur-lex.europa.eu/eli/dir/1995/46/oj/?locale=LV) (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Izsoles noteikumus sagatavoja

izsoles komisija

1. pielikums

Nekustamā īpašuma

Smilšu ielā 96 A, Daugavpilī, 1667/3415 domājamās daļas,

IZSOLES NOTEIKUMIEM

**PIRKUMA LĪGUMS NR. \_\_\_\_\_\_\_\_\_\_**

|  |  |
| --- | --- |
| Daugavpilī, | 20\_\_. gada\_\_\_. \_\_\_\_\_\_\_\_\_\_\_\_\_\_\_\_ |

**Sabiedrība ar ierobežotu atbildību “Labiekārtošana-D”,** reg.nr. 41503003033(turpmāk – PĀRDEVĒJS), valdes locekles \_\_\_\_\_\_\_\_\_\_\_**\_\_\_\_\_\_\_\_\_\_\_\_\_** personā, kura rīkojas saskaņā ar statūriem, no vienas puses, un

\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_ (turpmāk – PIRCĒJS), no otras puses, turpmāk katrs atsevišķi vai abi kopā saukti arī PUSE/-ES,

pamatojoties uz2024. gada \_\_\_. \_\_\_\_\_ lēmumu Nr. \_\_\_\_ “Par nekustamā īpašuma Smilšu ielā 96 A, Daugavpilī, 1667/3415 domājamās daļas atsavināšanu”, savā starpā noslēdz šādu pirkuma līgumu (turpmāk – Līgums):

1. LĪGUMA PRIEKŠMETS
	1. PĀRDEVĒJS pārdod un PIRCĒJS pērk 1667/3415 domājamās daļas no nekustamā īpašuma Smilšu ielā 96 A, Daugavpilī, kadastra Nr. 1300 016 3103, kas sastāv no zemes gabala 1300 m2 platībā, kadastra apzīmējums 05000051701, un uz tā esošas būves 341.5 m2 platībā, kadastra apzīmējumu 05000051701001 (turpmāk – OBJEKTS).
	2. PĀRDEVĒJS apliecina, ka viņam uz Līguma noslēgšanas brīdi ir tiesības slēgt Līgumu un pārdot OBJEKTU. PĀRDEVĒJS apliecina, ka OBJEKTS līdz Līguma noslēgšanai nav nevienam atsavināts, nav ieķīlāts un tam nav uzlikts aizliegums.
	3. PĀRDEVĒJA īpašuma tiesības uz OBJEKTU 2023. gada 24. martā nostiprinātas Daugavpils pilsētas zemesgrāmatu nodalījumā Nr. 1000000010011.
	4. OBJEKTAM apgrūtinājumi nav noteikti.
	5. PIRCĒJAM ir zināms OBJEKTA faktiskais stāvoklis un apgrūtinājumi, un tas apņemas neizvirzīt pret PĀRDEVĒJU šajā sakarā nekādas pretenzijas.
2. PIRKUMA MAKSA UN SAMAKSAS KĀRTĪBA

OBJEKTA pirkuma maksa ir \_\_\_\_\_\_\_ *euro* (\_\_\_\_\_\_\_\_\_\_\_\_\_ *euro* un \_\_\_ centi), kuru PIRCĒJS ir samaksājis pilnā apmērā līdz Līguma noslēgšanai.

1. PUŠU SAISTĪBAS
	1. Ar Līguma noslēgšanas un nodošanas – pieņemšanas akta (pielikums) parakstīšanas brīdi PIRCĒJAM pāriet OBJEKTA valdījuma tiesības. PIRCĒJAM ir pienākums kā valdītājam uzturēt un lietot OBJEKTU atbilstoši noteiktajam nekustamā īpašuma lietošanas mērķim. Ar valdījuma tiesību iegūšanas brīdi PIRCĒJS ir atbildīgs un pilda visus pienākumus, kādus normatīvie akti noteic īpašniekam, un veic visus ar OBJEKTU saistītos maksājumus un nodokļus.
	2. Ar Līguma noslēgšanas brīdi PĀRDEVĒJAM izbeidzas OBJEKTA valdījuma tiesības un pārvaldīšanas pienākums.
	3. PIRCĒJS līdz visu Līgumā noteikto saistību izpildei nedrīkst OBJEKTU vai tā daļu atsavināt, ieķīlāt vai citādi apgrūtināt ar lietu tiesībām bez rakstiskas PĀRDEVĒJA piekrišanas. Visu risku par zaudējumiem, kas var rasties saistībā ar OBJEKTU trešajām personām, no Līguma spēkā stāšanās dienas uzņemas PIRCĒJS.
	4. OBJEKTA īpašuma tiesības PIRCĒJAM pāriet ar īpašuma tiesību nostiprināšanu zemesgrāmatā uz PIRCĒJA vārda.
	5. PĀRDEVĒJS ne ilgāk kā viena mēneša laikā pēc Līguma noslēgšanas izsniedz PIRCĒJAM nostiprinājuma lūgumu PIRCĒJA īpašuma tiesību uz OBJEKTU reģistrēšanai zemesgrāmatā.
	6. PUSES vienojas, ka PIRCĒJS iesniedz Latgales rajona tiesā PĀRDEVĒJA nostiprinājuma lūgumu īpašuma tiesību nostiprināšanai zemesgrāmatā uz PIRCĒJA vārda, kā arī apņemas segt visus ar to saistītos izdevumus.
	7. PIRCĒJAM ir pienākums trīs mēnešu laikā pēc Līguma noslēgšanas nostiprināt īpašuma tiesības uz OBJEKTU zemesgrāmatā.
	8. Ja īpašuma tiesības netiek nostiprinātas Līguma 3.7. apakšpunktā noteiktajā termiņā, PIRCĒJS maksā PĀRDEVĒJAM līgumsodu 1 % (viena procenta) apmērā no pirkuma maksas sākot ar pirmo kavējuma dienu un par katru nākamo nokavēto mēnesi, bet ne vairāk kā 10 % (desmit procentus) no pirkuma maksas.
	9. PIRCĒJAM nav tiesību prasīt Līguma atcelšanu.
	10. PUSES ir savstarpēji atbildīgas par Līguma saistību neizpildīšanu vai nepienācīgu pildīšanu un atlīdzina otrai PUSEI radušos zaudējumus. Katra PUSE ir atbildīga par zaudējumiem, kas nodarīti pašas vainas vai nolaidības dēļ.
2. ATBILDĪBAS NOSACĪJUMI ATTIESĀJUMA GADĪJUMĀ
	1. Saskaņā ar Civillikuma 1603. panta 5. punktu PĀRDEVĒJS pilnībā atsakās un tam atkrīt atsavinātāja atbildības pienākums attiesājuma gadījumā.
	2. PIRCĒJA pienākums ir pašam uzņemties visu risku, tai skaitā visus izdevumus, kas varētu rasties PIRCĒJAM attiesājuma gadījumā.
	3. Noslēdzot Līgumu, PIRCĒJS atsakās no tiesības prasīt jebkādu atsavinātāja atbildību no PĀRDEVĒJA vai tā tiesību un saistību pārņēmēja Līguma sakarā.
3. CITI NOTEIKUMI
	1. Jebkurš strīds, nesaskaņa vai prasība, kas izriet no Līguma vai skar tā spēkā esamību, tiek izšķirts Latvijas Republikas tiesās saskaņā ar Latvijas Republikā spēkā esošajiem normatīvajiem aktiem.
	2. PUSES nav atbildīgas par līgumsaistību neizpildi un neizpildes dēļ radītajiem zaudējumiem, ja tas noticis nepārvaramas varas apstākļu dēļ (piemēram, dabas stihija, ugunsgrēks, militāras akcijas). Minēto apstākļu esību apliecina kompetenta institūcija. Par Līguma saistību izpildes neiespējamību nepārvaramas varas apstākļu dēļ viena PUSE rakstiski informē otru septiņu dienu laikā pēc šo apstākļu iestāšanās un, ja nepieciešams, vienojas par turpmāku Līguma izpildes kārtību vai izbeigšanu.
	3. Parakstot Līgumu, PIRCĒJS apliecina, ka ir informēts, ka PĀRDEVĒJS veic PIRCĒJA un citu Līgumā norādīto fizisko personu personas datu apstrādi, lai nodrošinātu līgumsaistību izpildi, ievērojot normatīvajos aktos noteiktās prasības šādu datu apstrādei un aizsardzībai.
	4. PĀRDEVĒJS ir tiesīgs vienpusēji atkāpties un izbeigt Līgumu pirms tajā noteikto saistību izpildes, ja Līgumu nav iespējams izpildīt tādēļ, ka Līguma izpildes laikā PIRCĒJAM ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
	5. PUSES apliecina, ka tām ir saprotams Līguma saturs un nozīme, PUSES Līgumu atzīst par pareizu un abpusēji izdevīgu un apņemas neizvirzīt pretenzijas viena pret otru.
	6. Līgums stājas spēkā no tā abpusējās parakstīšanas brīža un dienā un ir spēkā līdz PUŠU saistību izpildei vai tā izbeigšanai Līgumā noteiktajā kārtībā.
	7. Parakstītais Līgums pilnībā apliecina PUŠU vienošanos. Nekādi mutiski papildinājumi netiks uzskatīti par Līguma noteikumiem. Jebkuri grozījumi Līgumā stājas spēkā tikai pēc tam, kad tie noformēti rakstiski un tos parakstījušas abas PUSES.
	8. Ja kāds no Līguma noteikumiem zaudē spēku, tas neietekmē pārējo Līguma noteikumu spēkā esamību.
	9. Līgums ir sagatavots latviešu valodā uz \_\_ (\_\_\_\_\_\_\_) lapām un parakstīts trīs eksemplāros ar vienādu juridisko spēku. Viens eksemplārs iesniedzams reģistrācijai zemesgrāmatā, viens eksemplārs tiek nodots PIRCĒJAM, viens – PĀRDEVĒJAM.
	10. Līgumam kā neatņemama sastāvdaļa pievienots pielikums – Nodošanas – pieņemšanas akts uz vienas lapas.
4. PUŠU REKVIZĪTI UN PARAKSTI

|  |  |
| --- | --- |
| PĀRDEVĒJSSabiedrība ar ierobežotu atbildību “Labiekārtošana-D”,Reģistrācijas Nr. 415030030331.Pasažieru iela 6, Daugavpils, LV-5401Tālr.: \_\_\_\_\_\_\_\_\_; e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | PIRCĒJS\_\_\_\_\_\_\_\_\_\_\_\_Reģ. Nr./P.k. \_\_\_\_\_\_\_\_\_\_\_\_Deklarētā/juridiskā adrese: \_\_\_\_\_\_\_\_\_\_\_\_Tālr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Pielikums

2024. gada \_\_. \_\_\_\_\_\_\_\_\_\_\_\_\_

Pirkuma līgumam Nr. \_\_\_\_\_\_\_\_\_\_\_\_

**NODOŠANAS - PIEŅEMŠANAS AKTS**

Pamatojoties uz savstarpēji 20\_. gada \_\_. \_\_\_\_\_\_\_\_\_ noslēgto Pirkuma līgumu Nr. \_\_\_\_\_\_\_\_\_\_, **Sabiedrība ar ierobežotu atbildību “Labiekārtošana-D”**, reģistrācijasNr. 41503003033, valdes locekles\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kura rīkojas saskaņā statūtiem, **nodod** un

\_\_\_\_\_\_\_\_\_\_\_\_\_\_\_\_,reģ.nr./personas kods **\_\_\_\_\_\_\_\_\_\_\_\_**, **pārņem** savā valdījumā 1667/3415 domājamās daļas no nekustamā īpašuma Smilšu ielā 96 A, Daugavpilī, kadastra Nr. 1300 016 3103, kas sastāv no zemes gabala 1300 m2 platībā, kadastra apzīmējums 05000051701, un uz tā esošas būves 341.5 m2 platībā, kadastra apzīmējumu 05000051701001, (turpmāk – nekustamā īpašuma daļa).

\_\_\_\_\_\_\_\_\_\_\_\_ nodošanas – pieņemšanas akta parakstīšanas brīdī ir zināms nekustamā īpašuma daļas faktiskais stāvoklis, un viņš pieņem zemesgabalu tādā stāvoklī, kādā tas ir nodošanas – pieņemšanas akta parakstīšanas brīdī.

Šis akts sagatavots uz vienas lapas trīs eksemplāros, katrai pusei pa vienam eksemplāram un viens eksemplārs iesniedzams reģistrācijai zemesgrāmatā.

|  |  |
| --- | --- |
| NODODSabiedrība ar ierobežotu atbildību “Labiekārtošana-D”,Reģistrācijas Nr. 415030030331.Pasažieru iela 6, Daugavpils, LV-5401Tālr.: \_\_\_\_\_\_\_\_\_; e-pasts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | PIEŅEM\_\_\_\_\_\_\_\_\_\_\_\_Reģ. Nr./P.k. \_\_\_\_\_\_\_\_\_\_\_\_Deklarētā/juridiskā adrese: \_\_\_\_\_\_\_\_\_\_\_\_Tālr.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |